V y h l á s e n i e p r e d k l a d a t e ľ a

K návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony, boli predložené viaceré zásadné pripomienky v rámci medzirezortného pripomienkového konania. Rozporové konania k zásadným pripomienkam sa uskutočnili na Ministerstve financií SR dňa 19.6. 2013 a 26.6. 2013. V rámci rozporového konania bolo celkovo predložených 57 zásadných pripomienok, 21 povinne pripomienkujúcimi subjektmi, pričom na rozporové konanie bolo prizvaných šesť subjektov (RUZ, AZZZ, Klub 500, SLASPO,SAPF, MH SR na úrovni ministrov), ktoré spolu predložili 31 zásadných pripomienok.

**Republiková únia zamestnávateľov** predložila 6 zásadných pripomienok, rozporové konanie sa uskutočnilo prostredníctvom e-mailov, odstránilo sa 5 rozporov, neodstránil sa rozpor nad rámec návrhu zákona k § 19 ods. 1 zákona, ktorým sa ustanovujú podmienky na povinnosť nechať si overiť účtovnú závierku audítorom. Republiková únia zamestnávateľov uplatnila túto pripomienku na rokovaní Rady hospodárskej a sociálnej dohody dňa 24. 6.2013. Rozpor sa nepodarilo odstrániť.

**AZZZ** predložila 4 zásadné pripomienky, rozporové konanie sa uskutočnilo dňa 19.6. 2013, odstránili sa 4 rozpory.

**Klub 500** predložil 9 zásadných pripomienokodstránilo sa 9 rozporov**.**

**Slovenská asociácia poisťovní** predložilo 1 zásadnú pripomienku, rozporové konanie sa uskutočnilo prostredníctvom e-mailov, rozpor sa odstránil.

**Slovenská asociácia podnikových finančníkov** predložila 7 zásadných pripomienok, konanie sa uskutočnilo prostredníctvom e-mailov odstránilo sa 7 rozporov.

**Ministerstvo hospodárstva Slovenskej republiky** predložilo 4 zásadné pripomienky nad rámec návrhu zákona k § 19 ods. 1 zákona, ktorým sa ustanovujú podmienky na povinnosť nechať si overiť účtovnú závierku audítorom. Rozporové konanie na úrovni ministrov sa uskutočnilo 24. 6. 2013. Rozpory sa nepodarilo odstrániť,  minister hospodárstva Slovenskej republiky predloží tieto požiadavky priamo na rokovaní vlády.